
Ministru kabineta sēdes protokollēmums

Latvijas Republikas nostājas projekts par 2024. gada 24. jūlija formālo paziņojumu pārkāpuma procedūras lietā Nr. INFR(2024)0195

· 1. Apstiprināt Klimata un enerģētikas ministrijas sagatavoto Latvijas Republikas nostājas projektu par Eiropas Komisijas 2024. gada 24. jūlija formālo paziņojumu pārkāpuma procedūras lietā INFR(2024)0195.
· 2. Tieslietu ministrijai Latvijas Republikas nostāju nosūtīt Eiropas Komisijai.
· 3. Klimata un enerģētikas ministrijai līdz 2024. gada 1. decembrim izstrādāt un klimata un enerģētikas ministram noteiktā kārtībā iesniegt izskatīšanai Ministru kabinetā nepieciešamos tiesību aktu projektus pilnīgai Eiropas Parlamenta un Padomes 2023. gada 10. maija Direktīvas (ES) 2023/959, ar ko groza Direktīvu 2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Savienībā, un Lēmumu (ES) 2015/1814 par Savienības siltumnīcefekta gāzu emisijas kvotu tirdzniecības sistēmas tirgus stabilitātes rezerves izveidi un darbību, transponēšanai.

